cyanic-selkie/wikianc huggingface dataset:
Limasienet
Esiintyminen
pienoiskuva|[[Paranvoi limakko eli plasmodio.]] Limasieniä tavataan erityisesti metsissä, mutta erilaisiin ympäristöihin erikoistuneita lajeja löytyy aavikoilta tundralle.
Limasienet ovat sikäli erikoinen eliöryhmä, ettei niihin kuulu lainkaan paikallisia, endeemisiä lajeja edes maapallon syrjäisimmillä seuduilla. Kaikkia tunnettuja lajeja esiintyy ympäri maailman samankaltaisissa ympäristöissä ja noin kolmasosa limasienilajeista on niin laajalle levinneitä, että niitä voidaan pitää kosmopoliitteina. Esimerkiksi Suomen metsistä löytyvät siis samat limasienilajit kuin muualta saman ilmasto- ja kasvillisuusvyöhykkeen alueelta. Syitä tälle ei tiedetä. Maailmasta tunnetaan noin tuhat limasienilajia, Suomesta lajeja on löytynyt 205.
Limasienten kehittymiseen vaikuttavia tekijöitä ei tunneta, mutta kukin laji on tavattavissa samaan aikaan laajalla alueella. Suomessa limasieniä tavataan erityisesti syys-lokakuussa, mutta osa lajeista on parhaiten tavattavissa muiden kuukausien aikana ja joitakin havaintoja on jopa talvikuukausina.
Limasienten levinneisyys Suomessa tunnetaan heikosti, sillä niiden harrastaminen ja tutkimus on varsin vähäistä. Limasienet eivät ole toistaiseksi kuuluneet Suomen lajiston kansallisten uhanalaisarviointien piiriin, mutta vuoden 2010 arvioinnin yhteydessä 70 limasienilajia katsottiin elinvoimaisiksi (LC) ja loppujen 134 lajin uhanalaisuus jätettiin arvioimatta (NE). Tavoitteena on saada limasienet tulevaisuudessa varsinaisen uhanalaisarvioinnin piiriin. Vuoden 2019 arvioinnissa ne jätettiin kokonaan arvioinnin ulkopuolelle.
Kansanperinnettä
Eräs tunnettu limasienilaji on keltainen paranvoi (Fuligo septica). Paranvoi tunnettiin jo kansanperinteessä uskomusolento Paraan liittyvänä; siitä on mainintoja kalevalaisessa runoudessa. Toinen tunnettu laji on sudenmaito (Lycogala epidendron). Nämä kaksi lajia olivat pitkään ainoat limasienilajit, joilla oli suomenkielinen nimi.
Ottawa (täsmennyssivu)
Ottawa voi tarkoittaa seuraavia asioita:
Vihreä tee
Vihreä tee on kuivatuista teepensaan (Camellia sinensis) lehdistä hauduttamalla valmistettua juomaa.
Vihreä tee eroaa tavallisesta mustasta teestä siten, että sitä ei ole hapetettu. Tämän vuoksi teen sisältämät katekiinit säilyvät paremmin kuin mustassa teessä. Siksi vihreää teetä pidetään mustaa teetä terveellisempänä. Lisäksi se sisältää esimerkiksi hampaiden reikiintymistä ehkäisevää luonnonfluoria sekä antioksidantteja ja flavonoideja.
Vihreän teen tuotanto on kasvanut 86 prosenttia vuosina 2004–2013 ja oli vuonna 2013 1,56 miljardia kilogrammaa. Vihreän teen suurimmat tuottajamaat ovat Kiina (84 % osuudella), Vietnam (6 %), Japani (6 %) ja Indonesia (2 %). Vuonna 2011 vihreän teen osuus oli 33 prosenttia kaikesta maailmassa tuotetusta teestä. Osuuden ennakoidaan nousevan 44 prosenttiin vuoden 2021 tienoilla. Kysynnän lisääntyessä vihreää teetä on ryhdytty tuottamaan myös perinteisesti mustaan teehen suuntautuneissa maissa kuten Intiassa, Sri Lankassa ja Ruandassa. Tuotetusta vihreästä teestä pääosa käytettiin tuottajamaissa ja vain 23 prosenttia vietiin ulkomaille. Noin kymmenen prosenttia myydystä vihreästä teestä on alkuperältään yksilöityä laadukasta irtoteetä.
Vihreä teejuoma on yleensä haalean vihreän tai keltaisen väristä. Länsimaissa vihreä tee on lähinnä terveysjuoman asemassa, mutta esimerkiksi Kiinassa ja Japanissa sitä juodaan enemmän kuin mitään muuta teelaatua. Esimerkiksi vuonna 2013 vihreän teen osuus Japanin teemarkkinoiden myynnistä oli 78 %. Marokossa ja monessa muussa Afrikan maassa juodaan runsaasti vihreää teetä mintunlehtien kera. Vihreää teetä myydään usein maustamattomana tai vain miedosti maustettuna. Vihreä tee haudutetaan tyypillisesti mustaa teetä alhaisemmassa lämpötilassa. Vihreän teen laadusta riippuen sopiva lämpötila vaihtelee yleensä välillä 70–80 °C, mutta joillekin herkille teelaaduille suositellaan matalampaa lämpötilaa (mm. gyokuro) ja japanilainen paahdettu vihreä tee (houjicha) voi kaivata noin 90 °C:sta haudutuslämpötilaa.
Vaikka vihreää teetä pidetään juomana terveellisenä, voivat siitä valmistetut luontaistuotteet sisältää moninkertaisen määrän teen ainesosia ja aiheuttaa terveyshaittoja.
Terveysvaikutukset
Tutkimuksissa on havaittu että vihreä tee saattaa ehkäistä sydän- ja verisuonitauteja.  , insuliiniresistenssiä , ylipainoa   , autoimmuunisairauksia ja syöpää.
Toisaalta vihreän teen on todettu olevan maksatoksinen luultavasti niiden sisältämien raskasmetallien ja toksiinien takia. Teessä on myös kofeiinia, josta voi olla haittaa.
24Kitchen
thumb|Ohjelman logo. 24Kitchen on ruokaohjelmien sarja, jota on Suomessa esittänyt Fox lokakuusta 2013 lähtien. Siihen kuuluu sekä yksittäisiä ohjelmia että sarjoja. Osa ohjelmista on tuotettu ulkomailla ja osa Suomessa.
Shaolin Kungfu
Shaolin Kungfu on kiinalainen taistelulaji ja kungfu -tyylisuunta. Shaolin kehitettiin nimensä mukaan shaolin-luostarissa, jossa munkit joutuivat puolustautumaan roistoilta ja villieläimiltä. Munkit nousivat myöhemmin 1600-luvulla maineeseen, joutuessaan puolustautumaan mantšurialaisia joukkoja vastaan.
Bodhidharman legenda
Legendan mukaan Bodhidharma-niminen munkki olisi tuonut Shaolin Kung Fun Kiinaan Intiasta. Tarinan mukaan Bodhidharma halusi parantaa munkkien fyysistä kuntoa opettamalla heille taistelulajeja. Legenda Bodhidharmasta on kuitenkin keksitty.
Shaolin Kung Fun todistettavissa oleva historia
Shaolin-temppeli sijaitsi entisen Kiinan pääkaupungin Luoyangin läheisyydessä. Tämä teki Shaolin-temppelin sijainnista strategisesti merkittävän. Vuonna 621 Shaolin-munkit osallistuivat keisari Li Shiminin sotaan Wang Shichongia vastaan. Näiden taisteluiden johdosta Shaolin palkittiin Tang-dynastian johdosta suurella vauraudella ja samalla he saivat keisarillisen koskemattomuuden. Nämä uroteot on kaiverrettu vuoden 728 Shaolin-temppelin kivitauluun. Historiallisissa lähteissä ei kuitenkaan missään mainita, että Shaolin-munkit olisivat kehittäneet vielä tähän aikaan oman taistelutyylinsä, joten väitteet Shaolin Kung Fun 1500-vuotisesta historiasta ovat vahvasti liioiteltuja.
Ming-dynastian lopulla (1600-luvun alku) Shaolin-munkkeja käytettiin muun muassa keisarin toimesta paikallisten rosvojoukkojen kukistamiseen ja taisteluissa merirosvoja vastaan.
Lajikuvaus
Shaolin taistelutekniikat ovat suoraviivaisia. Shaolin Kung Fu sisältää lyöntejä, potkuja, heittoja ja lukkoja.
Shaolin Kung Fu Suomessa
Suomessa Shaolin Kungfu -nimellä kulkee useita eri kamppailulajeja. Seuroja on mm. Helsingissä, Turussa, Vaasassa, Kuopiossa ja Espoossa.
Unabomber presidentiksi
thumb|”Unabomber presidentiksi” -T-paita. Unabomber presidentiksi oli poliittinen kampanja Yhdysvalloissa vuoden 1996 presidentinvaalien aikana. Kampanjan tarkoituksena oli saada kirjepommeista vangittu ja sittemmin elinkautiseen vankeuteen tuomittu Unabomber eli Theodore Kaczynski Yhdysvaltain presidentiksi. Sen aloitti Bostonissa Lydia Eccles vuonna 1995. Kampanjan tunnuslauseena oli If elected, he will not serve (”Jos hänet valitaan, hän ei tule toimimaan virassa”).
Herman Grönbärj
Herman Viktor Grönbärj (6. helmikuuta 1875 Helsinki – 10. joulukuuta 1958 Helsinki) oli suomalainen maisema- ja symbolistimaalarina tunnettu taidemaalari, arkkitehti, teosofi ja kirjailija.
Grönbärjin vanhemmat olivat räätälimestari Victor Valfrid Grönberg ja Adolfina Karolina o.s. Nordström. Kuten nimien kirjoitustavoista näkyy, otti Grönbärj "taiteilijanimekseen" hieman muunnetun nimen.
Arkkitehtuuri
Nuori rakennusmestari aloitti arkkitehtuuriuransa 1895 Lars Sonckin arkkitehtitoimistossa, joka edusti vahvasti uusia aatteita. Sittemmin freelancerina Grönbärj suunnitteli Sunnanlidin lisäksi mm. Virkkalan työväentalon, Tietolan ja usealle sukulaiselle huviloita. Kaikissa näissä kohteissa toistuivat toiminnalliset pohjaratkaisut ja pelkistetyt pinnat 1800-luvun lopun englantilaiselle arkkitehtuuriaatteelle, shingle stylelle pohjautuen.
Sunnanlid
Grönbärj rakensi 1902–03 itselleen ja perheelleen puisen, kaksikerroksisen ateljeehuvilan Lohjalle Vohloisiin. Rakennuksen tyylilliset lähtökohdat perustuivat shingle stylen ratkaisuihn. Samoihin aikoihin rakennetut Gallen-Kallelan Kalela ja Saarisen Hvitträsk edustivat samaa suuntausta. Sunnanlidin sisustus noudatti samaa tyyliä: rohkeita mutta sopusuhtaisia värejä, uuden ja vanhan yhdistämistä sekä pyrkimys esteettisesti nautittavaan elinympäristöön. Rakentamisessa käytettiin mahdollisimman luonnonmukaisia ja paikallisia rakennusaineita. Tilalle perustettiin myös suuri puutarha, jonka kasvihuoneessa kasvoi jopa viinirypäleitä. Perhe asui Sunnanlidissa vuoteen 1920 asti, jolloin he muuttivat Helsinkiin. Tämän jälkeen Sunnanlid toimi lähinnä vapaa-ajan paikkana. Sunnanlid tuhoutui tulipalossa lokakuussa 2006. Palossa tuhoutui myös lähes sata Grönbärjin teosta sekä mm. alkuperäiset uniikkihuonekalut ja Iris-posliinia.
Teosofia
Teosofia ja tolstoilaisuus vaikuttivat voimakkaasti Grönbärjin maailmankatsomukseen. Jo nuorena hän osallistui radikaaleihin maailmaaparantaviin keskustelupiireihin. Hän toimi aktiivisesti teosofian parissa ollen myös perustamassa Helsingin teosofista kirjastoa ja seuraa. Tätä kautta toteutui myös vilkasta matkustelua ulkomaille. Olipa hän hengenheimolaisineen lähdössä Intiaankin, mutta matka keskeytyi Lontooseen. Kasvissyönti liittyi myös tähän aatemaailmaan.
Lohjalla Grönbärjit ystävystyivät toisen tolstoilaisen, Arvid Järnefeltiin ja hänen perheeseensä. Täällä vahvistui usko sosialismiin ja oikeudenmukaiseen yhteiskuntaan.
Kuvataide ja kirjallisuus
Vuosisadan vaihteessa Grönbärjin kokema hengellinen kriisi etäännytti hänet teosofiasta ja loi pohjan hänen mystillis-uskonnolliselle suuntautumiselleen. Tämä näkyi myös hänen symbolisissa maalauksissaan ja runoissaan. Hänen varsinainen taidemaalariuransa alkoi myös tästä ja kesti noin 30 vuotta. Hänen opettajinaan toimi mm. Väinö Blomstedt. Opettajistaan huolimatta hän toteutti hyvin persoonallista ja itsenäistä linjaa. Hän oli ensimmäisiä kun käytti Suomessa uusimpressionistista tekniikkaa kirkkaine ja puhtaine väreineen. Maalausten aiheet olivat luontoaiheisia Sunnanlidin ympäristöstä, aatteellisia henkilösommitelmia sekä kansantaruihin ja mytologiaan perustuvia. Näyttelyitä Grönbärj piti 1915, 1917, 1922, 1938 ja 1955.
Vanhoilla päivillä Grönbärj siirtyi kirjallisten harrastustensa pariin. Teosofikauden ansiosta hän oli saanut monipuolisen kielikylvyn. Tätä osaamista hän hyödynsi syventyessään etymologiaan.
Perhe ja sukulaissuhteet
Grönbärjin puoliso oli vuodesta 1901 Mathilda af Hällström (s. 5.3.1868 Vihdin Olkkalassa). Heidän lapsiaan olivat Manus (s. 1905), Susan (s. 1906) ja Rari-Lill (s. 1907). Herman Grönbärjin pojantytär arkkitehti Urda Ranta on tehnyt diplomityönsä Sunnanlidistä.
Vesistömalli
Vesistömalli on hydrologinen malli, joka kuvaa hydrologista kiertoa koko vesistön tai usean vesistön alueella. Vesistömalleja käytetään muun muassa tulvien ja kuivuuden ennustamisessa, järvien säännöstelyn suunnittelussa, jokien ravinnekuormituksen arvioinnissa sekä ilmastonmuutoksen hydrologisten vaikutusten arvioinnissa.
Tunnettu vesistömalli on esimerkiksi ruotsalainen, SMHI:n kehittämä HBV-malli. HBV-mallista on kehitetty myös kevennetty, useiden maiden yliopistoissa opetuskäytössä oleva HBL-Light -malliversio. Erilaisia HBV-mallin tai sen johdoksiin pohjautuvia versioita oli vuoteen 2014 mennessä sovellettu jo 95 eri valtiossa sijaitseviin vesistöihin. Vesistömalleja ovat myös Suomen ympäristökeskuksen kehittämä WSFS (, joka muistutti alkujaan HBV-mallia) myöhempine kehitysversioineen ja uudempi ruotsalainen HYPE.
Vesistömallin rakenne
Vesistömallit voivat yksinkertaisimmillaan laskea vesistöstä syntyvää valuntaa ja laskujoen virtaamaa yhtenä kokonaisuutena. Yleensä vesistömallit on kuitenkin jaettu pienempiin osavaluma-alueisiin tai hiloihin. Tämä tuo monenlaisia etuja. Esimerkiksi vesistön sisällä tehtyjä vedenkorkeus- ja virtaamahavaintoja pystytään paremmin hyödyntämään mallin laskennassa. Myös vesistön sisäisten alueellisesti vaihtelevien ominaisuuksien kuten maaperän, kasvillisuuden ja topografian vaikutuksia veden pidättymiseen, haihduntaan ja valuntaan voidaan paremmin ottaa huomioon.
Lähtötiedot
Vesistömallien lähtötietoina käytetään sadantaa ja lämpötilaa. Fysikaalisemmissa malleissa myös tuulen nopeutta, ilman kosteutta, ilmanpainetta ja pilvisyyttä voidaan käyttää lumipeitteen energiataseen ja haihdunnan laskennassa.
Hydrologiset prosessit
Vesistömallin kuvaama hydrologinen kiertokulku voidaan jakaa prosesseihin, joiden avulla malli laskee veden virtaamista vesivarastoista toiseen.
Joseph Dowler
Joseph Dowler (1. helmikuuta 1879 Rushden – 13. helmikuuta 1931 Plaistow) oli brittiläinen köydenvetäjä ja olympiamitalisti. Dowler oli voittamassa lajissaan pronssia Lontoon olympiakisoissa 1908 ja hopeaa Tukholmassa 1912.
Vesistömalli
Lumipeite
Lumisade lisää mallin laskeman lumipeitteen määrää. Vesistömalleissa lumipeite lasketaan tyypillisesti lumen vesiarvona, joka vastaa lumimäärää nestemäiseksi vedeksi muutettuna. Mahdollinen vesisade voi myös lisätä lumen vesiarvoa hetkellisesti. Sade voi nopeuttaa lumen sulamista tai se voi myös jäätyä lumipeitteeseen lämpötilan pakastuttua. Lumipeitteestä vesi siirtyy sulannan myötä maaperään.
Maankosteus
Veden tullessa sadannan tai lumen sulannan myötä maaperään se lisää maankosteutta. Maankosteus kasvaa, kunnes se saavuttaa kenttäkapasiteetin, jolloin vesi voi liikkua painovoiman vaikutuksesta alaspäin pohjaveteen tai lisätä valuntaa jokiin tai järviin. Jos maankosteus saavuttaa kyllästyskosteutensa, ylimääräinen vesi valuu maan pintaa pitkin pintavaluntana. Nämä prosessit kuvataan vesistömalleissa usein yksinkertaisemminkin, koska aina ei ole saatavilla riittävän tarkkaa tietoa maaperän ominaisuuksista ja niiden vaihtelusta mallin osa-alueiden sisällä.
Maaperästä haihtuva vesi riippuu potentiaalisesta haihdunnasta sekä maankosteudesta. Potentiaalinen haihdunta voidaan laskea yksinkertaisilla kaavoilla ilman lämpötilasta tai Penman-Monteithin kaavalla, joka perustuu maanpinnan energiataseeseen ja huomioi kasvillisuuden vaikutuksen haihdunnan määrään. Potentiaalinen haihdunta vastaa maahaihduntaa maaperän ollessa kyllästyskosteudessa, joten maankosteus pitää huomioida haihduntaa rajoittavana tekijänä.
Joet
Joet voidaan mallintaa vesistömallissa yksinkertaisimmillaan ketjuna pieniä altaita, joiden vesimäärän muutos riippuu tulovirtaaman ja lähtövirtaaman suuruudesta. Lähtövirtaama riippuu altaan vesimäärästä ja sen aiheuttaman viiveen parametrisoinnista.
Järvet
Järven vesitaseen laskennassa huomioidaan järveen laskevista joista tulevat virtaamat, lähialueelta tuleva valunta ja pohjavesivalunta, järveen satava ja siitä haihtuva vesimäärä sekä järven lähtövirtaama. Järvihaihdunta riippuu järven pinnan ja ilman ominaiskosteuksien erosta sekä tuulen nopeudesta. Ominaiskosteus riippuu lämpötilasta sekä ilman suhteellisesta kosteudesta. Keväällä, kun järven pintavesi on vielä viileä, voi vettä myös tiivistyä järven pinnalle, jos ilman kosteus on lähellä kyllästymiskosteutta.
Järven lähtövirtaama voidaan määrittää vedenkorkeudesta purkautumiskäyrän avulla. Purkautumiskäyrät laaditaan järven luusuasta tehtyjen virtaamamittausten avulla.
Diego Gutiérrez
Diego Gutiérrez (s. 3. marraskuuta 1972 Bogotá, Kolumbia) on kolumbialais-yhdysvaltalainen jalkapalloilija, joka pelasi Major League Soccerin Kansas City Wizardsissa ja Chicago Firessa vuosina 1996–2008. Joulukuusta 2010 lähtien hän on kuulunut Philadelphia Unionin valmennusryhmään.
Jonathan W. Steed
Elämä ja ura
Jonathan Steed varttui Lontoossa. Lukion jälkeen hän opiskeli kemiaa University College Londonissa ja valmistui kandidaatiksi. Hän väitteli kyseisessä opinahjossa tohtoriksi 1993. Steedin väitöskirja palkittiin vuoden parhaana kemian väitöskirjana Ramsay-mitalilla. Mitali on saanut nimensä kemian Nobel-palkinnon vuonna 1904 voittaneen skotlantilaisen kemistin William Ramsayn mukaan.
Diego Gutiérrez
Seurajoukkueura
Pääasiallisesti keskikentällä pelannut Gutiérrez on Independiente Santa Fen kasvatti. Hän muutti Yhdysvaltoihin 17-vuotiaana ja pelasi yliopistojalkapalloa opiskellessaan Evansvillen ja Rockhurst yliopistoissa.
Jonathan W. Steed
Elämä ja ura
Uransa alussa Steed työskenteli Derek Tocherin kanssa. Hänen tutkimuksensa liittyivät koordinaatiokemiaan ja organometallien tutkimukseen. Vähitellen hän suuntautui epäorgaanisten lääkkeiden ja metallivälitteisten synteesimenetelmien kehittämiseen.
Diego Gutiérrez
Seurajoukkueura
Ammattilaisurallaan Gutiérrez edusti kahteen eri otteeseen sekä Kansas City Wizardsia että Chicago Firea. Ensin mainittu varasi hänet Major League Socceriin vuoden 1996 MLS College Draft -varaustilaisuudessa. Debyyttikaudellaan 1996, joka oli myös liigan ensimmäinen kausi, hän pelasi 28 ottelussa, mutta kauden 1997 hän oli kokonaan sivussa polvivamman vuoksi.
Jonathan W. Steed
Elämä ja ura
Vuosina 1993–1995 Steed työskenteli NATO Fellow-ohjelman kautta postdoc-tutkijana Alabaman ja Missourin yliopistoissa, joissa hän teki tutkimusta Jerry Atwoodin (s. 1942) kanssa. Palattuaan kotimaahansa hänet nimitettiin 1995 King’s College Londonin luennoitsijaksi. Steed aloitti 2004 tutkijana Durhamin yliopistossa. Sittemmin hän on toiminut yliopiston epäorgaanisen kemian professorina.
Tutkimusalat
Professori Steed on tutkijana erikoistunut supramolekulaarisen kemian tutkimukseen. Hän on kirjoittanut monia alan perusteoksia ja hänellä on pitkä kokemus sen tutkimuksesta. Steed on laatinut yli 300 tieteellista julkaisua. Kemistinä hän on tutkinut erilaisia geelejä, anionisidoksia ja lääkekemiaa. Steed on aktiivisesti pyrkinyt kehittämään kemiallisille aineille teollisia sovelluksia. Lääkekemiassa hänet tunnetaan uusien farmaseuttisten solidien muotojen, hydraattien sekä geelien faasien kristallikasvatusmenetelmien kehittäjänä. Hän on kokeellisesti kehittänyt erilaisia lääketieteellisessä tutkimuksessa sovellettavia supramolekulaarisia geelejä ja kristallisoituja solideja. Hän on selvittänyt farmaseuttisten kiinteiden muotojen esiintymistä mm. organogeeleissä. Hänen on tarkastellut myös klatraattihydraatin passivointia. Materiaaleista hän on tutkinut vedyn aktivoitumista ja platinaryhmän metallien palautumista. Anionisidoksien tutkimuksessa hän on soveltanut anionin uuttamista. Kemiallisten menetelmien alueella hänellä on laaja kokemus röntgen- ja neutronikristallografiasta sekä röntgendiffraktiosta.
Steedin viimeaikaisia mielenkiinnon kohteita ovat supramolekulaarisen kemian osa-alueena tunnetun isäntä-vieraskemian käytännön sovellutuksien kehittäminen sekä uusien sidosten etsiminen kemiallisen synteesin avulla.
Diego Gutiérrez
Seurajoukkueura
Kausina 2002–2005 Gutiérrez edusti toistamiseen Kansasia ja 2006–2008 jälleen Chicagoa, ja saavutti molemmissa vielä kerran U.S. Open Cupin mestaruuden. Hän pelasi kauteen 2008 päättyneellä urallaan yhteensä 256 MLS:n runkosarjaottelussa, joissa hän teki 12 maalia ja antoi 49 maalisyöttöä. Hänet palkittiin lajin ja MLS-liigan eteen tekemästään työstä vuoden 2008 Commissioner’s Awardilla.
Maajoukkueura
Gutiérrez kuului Kolumbian nuorisomaajoukkueisiin, mutta edusti Yhdysvaltoja saatuaan maan kansalaisuuden vuonna 2000. Hän pelasi ensimmäisen ja ainoan A-maaottelunsa 9. marraskuuta 2001 Koreaa vastaan.
Muu elämä
Jalkapallokentän ulkopuolella Gutiérrez tunnetaan työstään useissa hyväntekeväisyysjärjestöissä ja -kampanjoissa kuten YK:n malarianvastaisessa Nothing But Nets -kampanjassa, mistä hyvästä hänet palkittiin US Soccerin ja Major League Soccerin Humanitarian of the Year -palkinnolla vuonna 2007. Hän on US Soccer Foundationin pelaajaneuvoston jäsen, ja vuosina 2009–2010 hän kuului Yhdysvaltain sosiaali- ja terveysministeriön alaiseen liikunta- ja urheiluneuvostoon, joka toimii Yhdysvaltain presidentin neuvonantajana.
Jonathan W. Steed
Tunnustuksia
Steed on ansioitunut myös luennoitsijana ja opettajana. Panoksestaan luennoitsijana hän sai Bob Hay Lectureship -palkinnon 2008. Tohtorikoulutuksen vetäjänä hänet palkittiin vuonna 2006 Durhamin yliopiston varakanslerin myöntämällä Award for Excellence in Postgraduate Teaching -palkinnolla.
Diego Gutiérrez
Muu elämä
Gutiérrez toimii myös pelaaja-agenttina osaomistamansa Global Pro Management -yrityksen kautta.
Jonathan W. Steed
Kirjallinen tuotanto
Jonathan Steed on kirjoittanut tai toimittanut useita supramolekulaarisen kemian teoksia. Osa teoksista sivuaa aihepiiriltään nanotiedettä, sillä niissä esitellään nanomateriaaleja.
Väinö Mäkelä
Väinö Mäkelä -nimisiä henkilöitä ovat tai ovat olleet:
Steinberger
pienoiskuva|Steinbergerin logo pienoiskuva|Tyypillinen Steinberger-sähkökitara.|alt= pienoiskuva|Kitaristi Paul Masvidal soittamassa Steinberger-sähkökitaraa. pienoiskuva|Steinberger-sähkökitaran satula, jossa näkyy kielten päissä olevat metallirenkaat. Steinberger on yhdysvaltalainen sähkökitaroita ja -bassoja valmistava yhtiö, jonka perusti soittimenrakentaja Ned Steinberger. Hän rakensi itse ensimmäiset Steinberger-bassot vuonna 1979 Brooklynissa.
Yhtiö myytiin Gibsonille vuonna 1987, ja se tunnetaan erikoisista soittimista joissa ei tavallisista kitaroista poiketen ole lapaa, vaan virittimet sijaitsevat tallassa.
Steinbergerin soittimissa käytetään erityisesti näille soittimille suunniteltuja kieliä, joissa on metallirengas molemmissa päissä kieltä. Rengas pitää kielen paikallaan tallassa ja satulassa, ja tavallisissa kielissä on rengas vain toisessa päässä (katso kuva).
Lauri Janhunen
Lauri Juhani "Jesse" Janhunen (s. 22. lokakuuta 1949, Pieksämäki) on suomalainen useita tuomioita saanut väkivaltarikollinen ja pakkolaitosvanki. Hän kirjoitti 1988 aikanaan suurta huomiota saaneen muistelmateoksen Sellaista vankia ei ole.
Janhusen vankilaura alkoi 1965 kun hän sai tuomion pikkurikoksista. Kesäkuussa 1975 Janhunen ampui karkumatkalla ollessaan kuoliaaksi hänen henkeään monta kertaa aiemmin uhanneen Veli Teuvo Rönkön. Janhunen sai tästä kuuden vuoden lisätuomion ja lisäksi oikeus päätti, että hänet voidaan eristää pakkolaitokseen vaarallisena rikoksenuusijana. Vuonna 1978 Kakolan vankilassa ollut Janhunen pisti teroitetulla hammasharjalla toista Pellikka-nimistä vankia silmään niin, että tämä vammautui pysyvästi ja kuoli muutaman vuoden kuluttua.
Janhunen vietti vuodet 1978–1988 eristyssellissä. Vuonna 1980 yläkerrassa olevaan selliin sijoitettiin Janhusen vanha vihamies Jarmo "Kanaali" Koskinen. Ilmahormien kautta tapahtuneet huutelut johtivat siihen, että Kanaali-Koskinen lupasi maksaa Janhusesta tapporahan. Vastavetona tälle Janhunen lupasi yhdessä toisessa sellissä istuneen Volvo-Markkasen kanssa maksaa suuren summan rahaa sille, joka raiskaisi Kanaali-Koskisen. Koskinen alkoi nyt pitää iltaisin kovaa meteliä ja kolistelua sellissään häiritäkseen Janhusta.
Janhunen oli opiskellut sellissään omin päin kemiaa ja valmistanut muun muassa omatekoista pontikkaa. Hän valmisti nyt omatekoisen räjähdysainepanoksen ja sai ujutettua sen ilmavaihtohormia pitkin Koskisen sellin vessan seinässä olevan kimpilevyn taakse. Kun Koskinen aloitti taas metelinpidon eräänä iltana, Janhunen räjäytti pomminsa sopivalla hetkellä, kun hän arveli Koskisen olevan lähellä pommin sijoituspaikkaa. Räjähdys aiheutti tuntuvat aineelliset vahingot, mutta Koskinen selvisi siitä ehjin nahoin ja jatkoi taas pian metelöintiään entiseen tapaan. Ilmastointihormissa ollut mutka oli estänyt Janhusta saamasta pommia riittävän lähelle. Janhunen syytti välikohtauksesta vankilanjohtoa, joka ei ollut siirtänyt metelöivää Koskista pois pyynnöistä huolimatta.
Janhunen jätti sittemmin kemian opiskelun ja siirtyi tutkimaan lukkojen rakennetta ja kehittelemään niihin parannuksia. Hän jätti muun muassa kolme lukkoihin liittyvää patenttianomusta. Janhunen avusti myös Leo Lipsosta vankilaslangin sanojen keräämisessä.
Eristysellissä ollessaan Janhunen kirjoitti muistelmateoksensa Sellaista vankia ei ole, jonka kirjailija Paavo Haavikon kustannusyhtiö Art House julkaisi 1988. Janhunen pääsi pakkolaitoksesta ehdonlaiseen syyskuussa 1989. Tällöin hän oli ollut vankilassa yhtäjaksoisesti 18 vuotta 2 kuukautta ja tästä ajasta 10 vuotta erityssellissä. Vapautumisensa jälkeen hän lähti joksikin aikaa ulkomaille ja oleskeli Tanskassa, Hollannissa ja Saksassa ennen kuin palasi taas Suomeen.
Vuonna 1992 Janhunen sai 11 vuoden tuomion ja uuden passituksen pakkolaitokseen, kun Helsingin raastuvanoikeus totesi hänen murhanneen tuntemattomaksi jääneen toisen miehen kanssa 37-vuotiaan naisen Helsingin Vuosaaressa maaliskuussa 1992. Janhunen oli aiemmin samana vuonna saanut Helsingin hovioikeudelta kuuden vuoden tuomion täyttä ymmärrystä vailla tehdystä tapon yrityksestä ja ampuma-aserikoksesta. Molemmat tapaukset liittyivät huumekauppoihin. Huhtikuussa 1993 vankilaoikeus määräsi Janhusen pakkolaitokseen, josta hän saattoi vapautua vasta 2011.
Vuonna 2007 Helsingin hovioikeus hylkäsi Sörnäisten vankilassa tuomiotaan kärsivän Janhusen hakemuksen päästä ehdonalaiseen vapauteen.
Janhunen vapautui vankilasta kesäkuussa 2009, jonka jälkeen hän on ollut siviilissä. Elokuussa 2019 hän kertoi MTV:lle True Crime -tapahtumassa viettävänsä "eläkeläiselämää" rivitaloasunnossa Keski-Suomessa. Janhusella on myös vuonna 1989 syntynyt tytär.
Bataclan
Bataclan on teatteri Pariisissa osoitteessa 50 boulevard Voltaire 11. arrondissementissa. Sen on suunnitellut arkkitehti Charles Duval, ja se on valmistunut vuonna 1864. Nimi viittaa Jacques Offenbachin oopperaan Ba-Ta-Clan.
Historiaa
Bataclan-sali on jo alun alkaen rakennettu teatteriksi ja konserttisaliksi, mutta siinä on välillä ollut elokuvateatterikin. 1970-luvulla se muuttui rock-konserttien pitopaikaksi, jossa on esiintynyt tunnettuja nimiä, kuten Prince, Metallica ja Oasis. Myös suomalaisia on siellä esiintynyt: HIM, Tarja Turunen, Sonata Arctica ja 6. marraskuuta 2015 Children of Bodom. Konserttisali oli juutalaisveljesten omistuksessa vuosikymmeniä, mutta he myivät sen pois syksyllä 2015.
Uhkaukset
Vuonna 2008 sali oli pommiuhkauksen kohteena, ja vuonna 2011 Egyptissä tehdyn iskun vuoksi pidätetty belgialainen terroristi kertoi suunnitelleensa iskua Bataclaniinkin.
Vuoden 2015 terrori-isku
pienoiskuva|vasen|Bataclanin terrori-iskun uhrien muistolaatta. Teatterissa tapahtui 13. marraskuuta 2015 terrori-isku, joka kuului laajempaan samaan aikaan tehtyyn terrori-iskujen sarjaan. Iskussa surmattiin noin 100 ihmistä. Teatterissa soitti iskun alkaessa yhdysvaltalainen Eagles of Death Metal -yhtye, joka selviytyi vahingoittumattomana. Hyökkäys Bataclaniin oli pahin Pariisin marraskuun 2015 terrori-iskuista. Kolme aseistettua hyökkääjää iski Bataclanin 1500-paikkaiseen konserttisaliin, joka oli tuona iltana loppuunmyyty. Osa katsojista pääsi pakoon salin sivuovien kautta, ja kymmenet ihmiset onnistuivat kiipeämään turvaan rakennuksen katolle. Osa piiloutui, toiset taas näyttelivät kuollutta, jotta eivät olisi kiinnittäneet terroristien huomiota. Silminnäkijöiden mukaan hyökkääjät karjuivat “Allāhu akbar” (Jumala on suurin) ja syyttivät Hollandea Ranskan sotilaallisesta väliintulosta Syyriassa. Terroristit pitivät Bataclania hallussaan yli kaksi tuntia, ottivat panttivankeja ja tappoivat ihmisiä umpimähkään. Sitten Ranskan turvallisuusjoukot hyökkäsivät rakennukseen. Kaksi hyökkääjistä räjäytti räjähdevyönsä, ja kolmannen hyökkääjän vyö räjähti, kun siihen osui poliisin luoteja.
Teatterin on arveltu valikoituneen islamistien uhkausten ja vuoden 2015 iskun kohteeksi siksi, että se on ollut juutalaisomistuksessa ja koska siellä järjestettiin vuosina 2006–2008 Israelin rajaviranomaisten toimintaa tukevan ranskalaisen juutalaisjärjestön hyväntekeväisyystapahtumia. Lisäksi iskun aikana soittanut Eagles of Death Metal oli esiintynyt kesällä 2015 Israelissa.
Karel Tammjärv
pienoiskuva|Karel Tammjärv olympialaisissa vuonna 2014. Karel Tammjärv (s. 25. toukokuuta 1989 Tartto) on virolainen uransa lopettanut maastohiihtäjä.
Tammjärv kilpaili aikuisten arvokilpailuissa ensimmäisen kerran Vancouverin olympialaisissa 2010, jossa oli parhaimmillaan yhdistelmäkilpailussa 46:s. MM-kilpailuissa hänen paras sijoituksensa on Oslon 2011 kisojen 15 kilometrin perinteisen hiihtotavan kilpailun 26. sija.
Tammjärv kilpaili maailmancupissa ensimmäisen kerran Lahdessa maaliskuussa 2009. Ensimmäiset maailmancup-pisteensä hän sai oltuaan 22:s Otepään perinteisen hiihtotavan sprintissä tammikuussa 2011. Se oli hänen paras sijoituksensa maailmancupissa joulukuuhun 2017 saakka, jolloin hän sijoittui 13:nneksi Davosin 15 kilometrin vapaan hiihtotavan kilpailussa.
Tammjärv jäi kiinni veridopingista Seefeldin MM-kilpailuissa 2019. Hän tunnusti aloittaneensa sen jo vuonna 2016 ennen Lahden MM-kilpailuja. Myös hänen valmentajansa Mati Alaver on ollut tietoinen dopingista. Tammjärv sai tapauksesta neljän vuoden kilpailukiellon.
Tammjärv lopetti uransa maastohiihtäjänä dopingkäryynsä vuonna 2019.
Veden kiertokulku
thumb|330px|Veden kiertokulku
Veden kiertokulku eli hydrologinen kierto kuvaa Maapallon vesikehässä olevien vesivarastojen välistä jatkuvaa kiertoa, jossa vesi vaihtaa samalla olomuotoaan nesteestä vesihöyryksi ja jääksi tai niistä takaisin vedeksi. Vesikehän prosessit saavat energiansa pääasiassa auringon säteilystä, mutta kivikehässä oleva vesi purkautuu ilmakehään ja meriin maapallon sisäisen energian avulla.
Vesivarojen varastot
Vesikehän vesi muodostaa varastoja, jossa se viipyy eri mittaisia aikoja. Niitä ovat esimerkiksi meri, järvet, pohjavesi, lumi ja jäätiköt. Myös Maan kuoressa ja sen alaisessa vaipassa on merkittävä määrä vettä.
Veden kiertokulku voi olla paikallinen eli lyhyt kierto. Silloin vesi palaa melko pian sateena takaisin. Se voi olla myös pitkä kierto, kun vesi palaa useiden varastojen kautta takaisin. Veden varastot saavat alituiseen täydennystä lähinnä ilmakehän kautta sadantana. Maahan pudonnut vesi siirtyy pintavaluntana vesistöihin, jotka palauttavat vedet nopeasti meriin. Osa vedestä imeytyy maahan, josta osa virtaa maavetenä vesistöihin ja osa vajoaa pohjavedeksi. Noin kuudesosa sadannasta palautuu haihtumalla takaisin ilmakehään ja sataa uudelleen muualla. Sadanta voi päätyä maahan lumena, jossa vesi säilyy kevääseen asti kiinteässä muodossa. Lumisateet jäätiköille viivästyttävät kiertoa vuosikymmenien tai jopa satojen tuhansien vuosien verran.
Mannerlaattojen liike kuljettaa alityöntövyöhykkeissä merivettä vaippaan, josta se vapautuu paljon myöhemmin tulivuorien purkauksissa vesihöyrynä.
Vesikehän vesi on suolaista merissä, osassa pohjavesiä ja suolajärvissä, jotka muodostavat yhteensä 97,4 % kaikesta vedestä. Makeaa vettä esiintyy jäätiköissä, vuorten huipuilla, lumessa, roudassa, maan kosteudessa, pohjavedessä, soilla ja kosteikoilla, järvissä, lammissa, virtavesissä ja ilmakehässä. Niiden yhteismäärä on vain 2,6 % vesikehän vedestä.
Kiertokulku 1960-luvun puolivälissä
Vettä oli merissä 1 360 000 000 km³, lumena ja jäänä 29 000 000 km³, joissa, jotka virtasivat maalta mereen, 30 000 km³ ja ilmakehässä 13 000 km³. Vedestä 97,2 % oli meressä, 2 % lumena ja jäänä pääosin napa-alueilla sekä loput makeana vetenä joissa, järvissä, virroissa ja pohjavedessä. Vesi peitti 70 % maapallon pinta-alasta. Meriin satoi 320 000 km³ vettä vuodessa. Merestä haihtui 350 000 km³ vettä vuodessa, josta määrästä 30 000 km³ vettä kulkeutui vuodessa mannerten ylle. Maasta haihtui 76 000 km³ vettä vuodessa. Maahan satoi 106 000 km³ vettä vuodessa.
Veden siirtymisen käsitteitä
Veden kiertokulussa voidaan havaita neljä pääprosessia :
Haihdunta
Veden kiertokululla ei ole alkua tai loppua, vaan sen luonteeseen kuuluu loputon kierto. Sen kuvaus voidaan kuitenkin aloittaa sen suurimmasta veden varastosta eli merestä. Auringon säteilyssä on aallonpituuksia, jotka imeytyvät veteen ja lämmittävät sitä. Osa energiasta aiheuttaa vedenpinnalla veden haihtumista, jolloin ilmankosteutta siirtyy ylöspäin kumpuavaan lämpimään ilmaan. Haihduntaa tapahtuu myös maalla, kun maahan satanut vesi kastelee maan ja imeytyy sen pintakerrokseen. Kastuneet pinnat kuivuvat haihduttaen veden takaisin ilmaan. Kasvillisuus imee maahan imeytynyttä vettä ja haihduttaa sitä ilmaan kasvinosiensa kautta. Myös lumi ja jäätikkö sublimoivat vettä ilmaan.
Sadanta
Ilman lämpötila laskee sen kohotessa korkeammalle ja lopulta ilmankosteus tiivistyy tiivistymisytimien ympärille pieniksi pisaroiksi ja niiden muodostamiksi suuriksi pilviksi. Maapallon ilmavirtaukset kuljettavat ilmankosteutta eri puolille maapalloa ja sen muuttuminen sateeksi riippuu paljolti ilmamassan reiteistä. Suurin osa sateista eli noin 75 % langeavat meriin (konvektiivinen sade). Maahan lankeava sade jakautuu epätasaisesti eri maanosien seutujen kesken. Ilmankosteus voi alkaa satamaan kohtaamiensa vuorten rinteille (ortografinen sade), mutta siitä aina riitä vuorten taakse, jonne muodostuu arideja alueita. Subtrooppisilla leveysasteilla sateet johtuvat lämpötilojen alhaisuudesta, joka takaa säännölliset rintamasateet sen alueille.
Osa vedestä sataa maahan lumena talvella maapallon pohjoisella pallonpuoliskolla ja kesällä sen eteläisellä pallonpuoliskolla. Maahan satanut lumi poistuu kierrosta yleensä muutamaksi kuukaudeksi, mutta suurille jäätiköille satanut lumi poistuu kierrosta pitkäksikin ajaksi. Suuriin jäätiköihin onkin varastoitunut 68,7 % kaikesta maailman makeasta vedestä.
Valunta
Sateesta noin 25 % sataa mantereelle, jossa osa jää pintavedeksi ja osa pohjavedeksi. Sadannasta noin 15 % haihtuu pian takaisin ilmakehään. Pintaveden käyttäytyminen riippuu paljoltikin maa- ja kallioperän muodoista, maaperästä ja kasvillisuuden laadusta. Pintavalunta kerääntyy maaston mataliin kohtiin, joissa pintavesi muodostaa vesistöjä. Vesistöjen valuma-alueita kiertää vedenjakajat, joiden laskukynnyksen ylittävät vedet päätyvät osaksi uomaverkoston meriin laskevia uomia.
Lu Lin
Lu ja Wang voittivat nelinpelissä maailmanmestaruuden vuosina 1993 ja 1995 sekä saavuttivat MM-hopeaa hävittyään ruotsalaisparille Peter Karlsson – Thomas von Scheele vuonna 1991. Lu saavutti joukkuekilpailussa MM-hopeaa Ruotsille hävinneenä vuonna 1993.
Anguished
Anguished on suomalainen yhden hengen black metal -yhtye, joka perustettiin vuonna 2009. Kappaleiden teemana on itsetuhoisuus.
Yhtyeen perustaja Possessed Demoness (oik. Ana Niemi) laulaa sekä soittaa kitaraa ja bassoa. Hän laulaa erittäin korkeasta sävelestä, ja jotkin tahot ovat verranneet häntä Cradle of Filthin kaulahahmoon Dani Filthiin.
Anguished on julkaissut yhden studioalbumin, Cold, vuonna 2010.
Thomas Funck
Thomas Fredrik Georg Funck (26. lokakuuta 1919 Linköping – 30. joulukuuta 2010) oli ruotsalainen paroni (vapaaherra), lastenkirjailija, radiopersoona ja ääninäyttelijä.
Consolidated TBY Sea Wolf
Consolidated TBY Sea Wolf (suom. Merisusi) on toisen maailmansodan aikainen yhdysvaltalainen torpedopommikone. Konetyyppi suunniteltiin Yhdysvaltain laivaston vaatimuksesta, korvaamaan alitehoinen sekä heikon puolustuskyvyn omannut sekä siten vanhentunut Douglas TBD Devastator -konetyyppi laivaston torpedopommittajana. Tuo vaatimus esitettiin jo vuonna 1939.
Alun perin tämän sotilaskonetyypin oli suunnitellut Chance Vought. Tehtaan tuotantokapasiteetti ei kuitenkaan riittänyt tyydyttämään kysyntää, joten tuotanto siirrettiin Consolidated Aircraftille (myöhempi Convair). Koneen kutsutunnus muutettiin TBU:sta TBY:hyn. Konetyyppiä valmistettiin vain 180 kappaletta, etupäässä koulutustarkoituksiin. Konetyyppi oli tarjouskilpailun etusijan vienyttä Grumman TBF Avengeria nopeampi, 502 km/h huippunopeudellaan.
Koneen aseistus käsitti 3 × 0.50 kaliiperin (12,7 mm) konekiväärejä eturungossa ja siivessä, kaikki eteenpäin ampuvia. Lisäksi oli vapaasti liikuteltava 0.50 kal. kk yläampumossa taaksepäin sekä 0.30 kal. (7,7 mm) kk ala-ampumossa takana. Pommi- tai torpedokuormaa kone saattoi kuljettaa enintään 726 kg. pienoiskuva|TBY Sea Wolf-koneen projektiokuvat.
Ali Munsterhjelm
pienoiskuva|200px|Ali Munsterhjelm Alarik Gustaf Waldemar (Ali) Munsterhjelm (12. maaliskuuta 1873 Tuulos – 17. maaliskuuta 1944 Hämeenlinna) oli suomalainen taidemaalari joka tunnettiin Turku-aiheisista maalauksistaan. Hänen setänsä oli taidemaalari Hjalmar Munsterhjelm ja poikansa kirjailija Erik Munsterhjelm.
Elämäkerta
Munsterhjelmin vanhemmat olivat tilanomistaja Rudolf Waldemar Munsterhjelm ja tämän 1. vaimo Julia Mathilda Elisabeth Dahlberg. Munsterhjelm kävi Suomen taideyhdistyksen piirustuskoulua vuosina 1888 ja 1890–1893. Munsterhjelm opiskeli sitten Pariisissa Académie Julianissa, Académie Colarossissa ja Académie Deléclusessa vuosien 1893–1903 välillä ja hän teki myös opintomatkoja Italiaan ja muihin Välimeren maihin sekä Englantiin. Näyttelyjä hän alkoi pitää vuodesta 1891 alkaen aina vuoteen 1943 saakka.
pienoiskuva|120px|[[Wilho Sjöströmin muotokuva Munsterhjelmista vuodelta 1907]]
Vuodesta 1907 Munsterhjelm asui Turussa ja muutti sieltä Helsinkiin 1926. Munstehjelm, joka tunnettiin ”pitkän-Alin” nimellä, maalasi maisemakuviaan paljolti ulkona; Turussa Aurajoen rannoilla ja Helsingissä meren rannoilla ja satamissa. Hän joutui luopumaan tästä työskentelytavasta 1930-luvun lopulla sairastuttuaan nivelreumaan.
Koloristisella kaudellaan 1910-luvulla Munsterhjelm käytti maalauksissaan puhtaita ja voimakkaita värejä. Myöhemmin hänen värien käyttönsä muuttui hillitympään suuntaan. Parhaiten hänet tunnetaan Turun Aurajokea ja sen lähiympäristöä sekä Turun tuomiokirkkoa kuvaavista maalauksistaan.
Le Mansin 24 tunnin ajo 2013
thumb|250px|[[Audi R18 ja Toyota TS030 Hybrid.]] Le Mansin 24 tunnin ajo 2013 oli kestävyysajokilpailu, joka ajettiin 22.–23. kesäkuuta Circuit de la Sarthen radalla Le Mansissa Ranskassa. Kilpailun voittivat Allan McNishin, Tom Kristensenin ja Loïc Duvalin autokunta.
Kilpailussa tanskalainen Allan Simonsen ajoi Tertre Rouge -mutkassa rajusti päin kaidetta, ja kuoli saamiinsa vammoihin samana päivänä. Simonsen ajoi ulos neljännellä kierroksellaan.
In My Life (The Rasmuksen kappale)
In My Life on suomalaisen rockyhtyeen The Rasmuksen single. Se julkaistiin Suomessa huhtikuussa 2003 ja se on toinen yhtyeen Dead Letters -albumilta julkaistu single. Kappale on nopeatempoisin ja kiihkein albumin kappaleista. Single oli korkeimmillaan Suomen virallisen singlelistan toisella sijalla ja pysyi listalla kahdeksan viikkoa. In My Life, kuten muutkin Dead Lettersin kappaleet, nauhoitettiin Nord Studiosilla, Tukholmassa. Kappaleesta tehtiin hieman lyhyempi miksaus singleä varten. Lisäksi levyllä on ennen julkaisematon bonuskappale.
In My Lifelle tehtiin musiikkivideo Kuubassa ja sen ohjasivat Niclas Fronda ja Frederik Löfberg. Siinä yhtye soittaa viidakossa, ja solisti Lauri Ylönen mm. raahautuu pitkin maata, paiskautuu mutaiseen maahan kasvot edellä ja putoaa jokeen.
Square-tanssi
Square dance, suomeksi nykyaikainen ("western" tai amerikkalainen) square-tanssi, kehitettiin 1930-1940-luvulla perinteisistä amerikkalaisista kansantansseista, kuten alkuperäisestä square dancesta. Tanssia harrastetaan nykyisin ympäri maailman. Square-tanssilla on juuret vanhoissa eurooppalaisissa tansseissa, kuten kontratansseissa ja katrillissa.
Suomeen square-tanssi tuli 1980-luvulla. Suomessa tanssin harrastajien lukumäärä on noin 100-200. Euroopassa tanssia harrastetaan varsinkin Ruotsissa, Tanskassa ja Saksassa. Myös Venäjälle on perustettu muutamia seuroja.
Tanssia harrastetaan yleisesti eri yhdistysten piirissä. Suomessa järjestetään vuosittain muutamia squaredance-festivaaleja.
Tanssin periaate
Neljä paria (kahdeksan tanssijaa) muodostavat squaren, neliön, joka on tanssin perusmuodostelma, josta tanssi alkaa. Tanssia johtaa "caller", joka jatkuvasti tanssin edetessä kertoo mitä yksittäisiä tanssivuoroja ryhmän tulee tehdä. Caller sisällyttää tanssivuorojen nimet laulamansa kappaleen sanoihin. Kaikki tanssivuorot on etukäteen harjoiteltuja, ja vuorot noudattavat kansainvälistä standardia. Tanssivuorojen, englanniksi call, nimet ovat pääsääntöisesti englanniksi. Englannin kielen osaaminen on eduksi, mutta ei ole edellytys tanssin harrastamiseen.
Callerin tehtävänä on muodostaa yksittäisistä tanssivuoroista mielenkiintoinen tanssikokonaisuus. Tanssijat eivät etukäteen tiedä mitä calleja tanssiin tulee sisältymään, mikä on yksi modernin square-tanssin kantavista ajatuksista. Tanssin aikana on kaikkien tanssijoiden kuunneltava tarkkaavaisesti calleria ja tehtävä yhteistyötä ryhmässä, jotta tanssi onnistuisi. Jos kaikki tanssivuorot on tanssittu oikein, ovat kaikki tanssijat palanneet paikoille, joista tanssi alkoi, tästä on tapana antaa suosionosoitukset sekä callerille että tanssiryhmälle. Kohteliaisuus kuuluu tanssiin, muita ryhmän tanssijoita tervehditään tanssin alkaessa, ja kiitetään tanssin päättyessä.
Squaredance tip
Jokainen tanssi (englanniksi tip) koostuu kahdesta osasta - hash call ja singing call. Ensimmäinen osa on usein vaativampi ja tanssitaan siten, että musiikki on enemmän taustalla. Toisessa osassa caller laulaa kappaleen ja sisällyttää tanssivuorojen nimet, callit, kappaleen sanoihin. Soitettava musiikki voi olla esim. pop/rockia, discoa, countrya tai iskelmää.
Tanssi tasot
Kun uusi tanssija on oppinut basic- tai mainstream-tason, on suoritettava koe (engl. graduation), jotta tanssija saa kantaa seuran merkkiä (engl. badge). Badge on edellytys, jotta saa tanssia järjestetyillä festivaaleilla.
Näitä tasoja tanssivat kokeneemmat tanssijat. Tasot asettavat korkeammat vaatimukset yksittäiselle tanssijalle, jokaisen odotetaan pystyvän toimimaan itsenäisemmin kuin alemmilla tasoilla. Ylempien tanssitasojen tip:iin sisältyy calleja alemmilta tasoilta, näin näillä tasoilla tanssijoiden on osattavat myös kaikki alemmat tasot.
Challenge-tasolla vuorot ovat monimutkaisempia kuin alemmilla tasoilla, näin tason oppimiseen myös kuluu vastaasti pitempi aika.
Pukeutuminen
Tanssien järjestäjät usein antavat suosituksia pukeutumiseen, näitä voivat olla:
Illinois-luokka
Illinois-luokka oli Yhdysvaltain laivaston kolmen 1900-luvun alussa valmistetun aluksen muodostama predreadnought taistelulaivaluokka.
Suunnittelu
Alukset pohjautuivat edeltäneeseen Kearsarge-luokkaan, mutta niiden ulkonäköpoikkesi merkittävästi. Aluksille oli tehty etukansi, joka ylsi aina komentosiltaan, mikä nosti keulan vapaan korkeuden in. Alusten savuhormit olivat myös vierekkäin, mikä oli ainoa kerta Yhdysvaltain laivaston taistelulaivoilla.
Alukset
Alusten hankinta vahvistettiin 10. kesäkuuta 1896 annetulla lailla.
Haihdunta
Haihdunta on haihtumiseen liittyvä suure. Se ilmaistaan yleensä millimetreinä: tunnissa (mm/h), vuorokaudessa (mm/d) tai vuodessa (mm/a).
Haihdunnan määrittäminen ei ole yhtä yksinkertaista kuin esimerkiksi sademäärän. Haihduntaa voidaan mitata lysimetrien ja haihtumisastioiden avulla. Lysimetri on maalla täytetty ja tutkittavalla kasvipeitteellä peitetty astia, jonka vesitaseesta haihdunta lasketaan. Haihtumisastia taas on yksinkertaisesti vedellä täytetty astia, josta haihtumista voidaan seurata. Haihdunnan suoralle laskemiselle on kehitetty useita kaavoja (esimerkiksi Penmanin kaava), jotka perustuvat muun muassa pystysuorien kosteuserojen mittaamiseen. Se voidaan myös määrittää epäsuorasti esimerkiksi vesitaseyhtälön jäännösterminä eli ainoana tuntemattomana tai vastaavasti lämpöenergiataseesta.
Maan alueiden erilaiset haihtumiset johtuvat erilaisista energiamääristä eli Auringon säteilyn erilaisesta jakautumisesta Maan pinnalle, mutta myös käytettävissä olevan veden määrästä. Yleisesti aavikoilta haihdunta on vähäistä, meristä ja päiväntasaajan lähettyvillä olevilta runsassateisilta alueilta suurta. Suomessa haihdunnat ovat etelässä luokkaa 400–500 mm/a ja pohjoisessa 200–250 mm/a.
Kittijuusto
pienoiskuva|Kittijuustoa oikealla. Kittijuusto on juustolaji, joka varastoinnin aikana käsitellään tietyllä tavalla niin, että juuston pintaan muodostuu ”kittiä”. Kittijuustoja on kovia juustoja, mutta niitä voidaan valmistaa myös pâte molle eli juustomassaa ei puristeta muottiin eikä kuumenneta. Juusto saa vuorotellen suola- ja kittikäsittelyn noin neljän viikon ajan. Kittikäsittely tarkoittaa, että juusto kastetaan sen jälkeen, kun se on suola-altaan jälkeen saanut kuivua säiliössä, jossa on erityisiä hiiva- ja bakteeriviljelmiä sekoitettuna hapatettuun kurrimaitoon. Jotkut juustot, kuten Grain d'Orge, huuhdotaan varastoinnin aikana calvadosilla.
Suomessa Juustoportin Vuohen gruyere on vuonna 2006 valittu Suomen parhaaksi kittijuustoksi.
Kittijuustoissa on listeriavaara.
Lipidimaailma
thumb|right|220px|Lipidikaksoiskerros, [[liposomi ja miselli.]] Lipidimaailma on elämän alkuperää koskeva hypoteesi, jonka mukaan ensimmäinen itsereplikoituva esine oli lipidin kaltainen. Tiedetään, että fosfolipidit muodostavat veteen sekoitettuina lipidikaksoiskerroksia – samoja rakenteita kuin solukalvoissa. Näitä molekyylejä ei ollut varhaisella maapallolla, mutta muut amfifiiliset pitkäketjuiset molekyylit voivat myös muodostaa kalvoja. Lisäksi tiedämme, että nämä kalvot voivat kasvaa (lisäämällä lisää lipidejä) ja tarpeeksi suurina ne voivat jakautua spontaanisesti. Näin ollen lipidirakenteiden koko ja koostumus voi periytyä kahdelle jälkeläiselle. Hypoteesin pääajatuksena on, että lipidirakenteiden koostumus oli pääasiallinen tapa säilyttää informaatiota ja että evoluutio johti RNA:n ja DNA:n kaltaisten, tietoa paremmin säilyttävien polymeerien ilmenemiseen.
Suurin osa prebioottisissa olosuhteissa potentiaalisesti läsnä olevista amfifiileista koostuvia vesikkeleitä koskevista tutkimuksista ovat olleet rajoitettuja järjestelmiin, joissa on mukana vain yhden tai kahden tyyppistä amfifiilia. Tämä on vastakohta prebioottisten kemiallisten reaktioiden simulaatioihin, jotka tyypillisesti tuottavat hyvin erilaisia yhdisteiden seoksia. Lukuisasta erilaisesta amfifiilisesta yhdisteestä koostuvassa lipidikaksoiskerroksessa, amfifiileilla olisi suuri määrä teoreettisesti mahdollisia tapoja järjestäytyä toisiinsa nähden kalvolla. Kaikista näistä mahdollisista kalvon järjestäytymisistä, tietynlainen paikallinen järjestäytyminen olisi suosinut hypersyklin syntyä.
Lipidien abioottinen saatavuus ei näyttäisi olevan ongelma. Ainakin joissain kokeissa on saatu aikaan lipidien esiasteita ja rasvahappoja ja muita lipidejä abioottisesti ilman elävien solujen entsyymeitä. Niissä on käytetty muun muassa niin sanottua Fisrcer-Tropschin synteesiä vedessä, jossa oksaalihappoa kuumennettiin 100–400 asteeseen.
Mannerkorpi
Mannerkorpi on seuraavien suomalaisten henkilöiden nimi:
Luettelo Queenin singleistä
Tämä on luettelo Queenin Britanniassa julkaisemista singleistä.
The Photo Atlas
The Photo Atlas on yhdysvaltalainen dance-punk-yhtye, joka on kotoisin Denveristä, Coloradon osavaltiosta. Yhtye on perustettu vuonna 2004. Se on julkaissut yhden täyspitkän albumin No, Not Me, Never.
The Photo Atlaksen laulu "Red, Orange, Yellow" löytyy Burnout Paradise, Burnout Dominator ja MLB 07: The Show -videopelien soundtrackiltä.
Maisema Korpilahdelta
Maisema Korpilahdelta on taiteilija Yrjö Ollilan dekoratiivinen öljyvärimaalaus kankaalle vuodelta 1913. Kooltaan tämä maalaus on 100,5×120,5 cm ja se kuuluu Ateneumin taidemuseon (Hallonbladin) kokoelmiin, jonne se hankittiin sen valmistumisvuoden jälkeisenä vuonna 1914.